| Medaljeoversikt |
| --- |
| Konkurrerte for Norges flagg |
| Friidrett |
| Friidrett U18-EM i friidrett |
| Gull | 2018 Győr |  100 m hekk |

**Martine Kolbeinshavn Hjørnevik** (født 18. februar 2001) er en norsk friidrettsutøver som konkurrerer for IL Norna-Salhus. Hun ble norgesmester på 60 meter hekk innendørs i 2018, og vant 100 meter hekk i U18-EM i friidrett 2018.

Idrettskarriere
---------------

### 2016

Hjørnevik vant 60 meter, 200 meter og 60 meter hekk under Ungdomsmesterskapet innendørs 2016, i klassen J15. Utendørs deltok hun i Världsungdomsspelen 2016, og kom der på andreplass på 80 meter hekk (J14) og tredjeplass på 80 meter (J15). I Ungdomsmesterskapet i friidrett 2016 vant hun 100 meter og 80 meter hekk.

I Junior-NM i friidrett 2016 deltok hun på 100 meter hekk i U20-klassen, og kom der på andreplass i sitt innledningsheat, men stilte ikke til start i finalen. I Ungdomsmesterskapet i friidrett 2016 vant hun 100 meter og 80 meter hekk.

### 2017

I Ungdomsmesterskapet innendørs 2017 vant hun 60 meter og 200 meter, med personlig rekord på begge distanser. Hun løp på 7,77 på 60 meter og 24,60 på 200 meter i finalene. 

Hun deltok i NM i mangekamp 2017, men fullførte ikke konkurransen. I juli deltok hun i Världsungdomsspelen 2017, og vant 100 meter hekk og kom på andreplass på 100 meter, i klassen jenter 16. Hun ble tatt ut til å delta i European Youth Olympic Festival 2017, der hun fikk sølv på 100 meter hekk, bak Zoë Sedney fra Nederland.

Junior-NM i friidrett 2017 ble arrangert i Harstad, og Hjørnevik vant der 100 meter hekk i U20-klassen. Hun deltok i Nordisk juniormesterskap i friidrett 2017 i Umeå, og kom der på fjerdeplass på 100 meter hekk, 13 hundredeler bak Julia Enarvi som fikk bronsemedaljen. Hun vant 100 meter og 80 meter hekk under Ungdomsmesterskapet i friidrett 2017.

### 2018

Hjørnevik vant 60 meter hekk under NM i friidrett innendørs 2018, i sitt første løp med seniorhekker. Hun løp på 8,36 sekunder, som var årsbeste i verden i U18-klassen og kun to hundredeler bak den norske juniorrekorden på denne øvelsen.

Hun deltok i U18-EM i friidrett 2018 i Győr i Ungarn, og vant der 100 meter hekk med ny personlig rekord og årsbestetid i europa for U18-utøvere, med tiden 13,26.

Referanser
----------

1. ↑  Minfriidrettsstatistikk.info - *Martine Hjørnevik - Utendørs 2016*, besøkt 31. mai 2018.
2. ↑  Atletika.cz - Resultater 100 meter hekk, besøkt 31. mai 2018.
3. ↑  Minfriidrettsstatistikk.info - *Martine Hjørnevik - Utendørs 2017*, besøkt 31. mai 2018.
4. ↑  Norges friidrettsforbund - *Jakob Ingebrigtsen med europeisk juniorrekord*, besøkt 31. mai 2018.

Eksterne lenker
---------------

* (en) Martine Hjørnevik – World Athletics Rediger på Wikidata
* (no) Profil hos Min friidrettsstatistikk

| * v
* d
* r
NM-vinnere i friidrett på 60 m hekk innendørs, kvinner |
| --- |
| 
* 2004: Kamilla Brandt
* 2005: Christina Vukicevic
* 2006: Christina Vukicevic
* 2007: Marie Hagle
* 2008: Christina Vukicevic
* 2009: Isabelle Pedersen
* 2010: Marie Hagle
* 2011: Hege Vold
* 2012: Caroline Lundahl
* 2013: Isabelle Pedersen
* 2014: Tale Ørving
* 2015: Line Kloster
* 2016: Kristi Strømmen Kjerpeset
* 2017: Agathe Holtan Wathne
* 2018: Martine Hjørnevik
* 2019: Martine Hjørnevik
* 2020: Isabelle Pedersen
* 2022: Andrea Rooth
* 2023: Andrea Rooth

 |